CELEX: 32020D0402(01)
Language: fi
Date: 2020-04-01 00:00:00
Title: Komission päätös, annettu 1 päivänä huhtikuuta 2020, luonnonmukaista tuotantoa koskevaa teknistä neuvontaa antavan ryhmän jäsenten nimittämisestä ja varallaololuettelon laatimisesta annetun päätöksen 2017/C 287/03 muuttamisesta 2020/C 110/04

2.4.2020   
               
               
                  FI
               
               
                  Euroopan unionin virallinen lehti
               
               
                  C 110/4
               
            
         KOMISSION PÄÄTÖS,
         annettu 1 päivänä huhtikuuta 2020,
         luonnonmukaista tuotantoa koskevaa teknistä neuvontaa antavan ryhmän jäsenten nimittämisestä ja varallaololuettelon laatimisesta annetun päätöksen 2017/C 287/03 muuttamisesta
         (2020/C 110/04)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon luonnonmukaista tuotantoa koskevaa teknistä neuvontaa antavan asiantuntijaryhmän perustamisesta 3 päivänä kesäkuuta 2009 tehdyn komission päätöksen 2009/427/EY (1) ja erityisesti sen 4 artiklan 2 kohdan,
         sekä katsoo seuraavaa:
         
                     (1)
                  
                  
                     Komissio perusti päätöksellä 2009/427/EY luonnonmukaista tuotantoa koskevaa teknistä neuvontaa antavan asiantuntijaryhmän, jäljempänä ’ryhmä’.
                  
               
                     (2)
                  
                  
                     Komission päätöksellä 2017/C 287/03 (2) vahvistettiin luettelo asiantuntijoista, jotka nimitettiin varallaololuetteloon päätöksen 2009/427/EY 4 artiklan 2 kohdan nojalla ja neuvoston asetuksen (EY) N:o 834/2007 (3) soveltamisalan mukaisesti.
                  
               
                     (3)
                  
                  
                     Asetus (EY) N:o 834/2007 kumottiin Euroopan parlamentin ja neuvoston asetuksella (EU) 2018/848 (4). Asetusta (EU) 2018/848 sovelletaan muun muassa elintarvike- tai rehukäyttöön tarkoitettuihin merisuolaan ja muihin suoloihin, jotka eivät kuuluneet asetuksen (EY) N:o 834/2007 soveltamisalaan.
                  
               
                     (4)
                  
                  
                     Komissiolle siirretään asetuksen (EU) 2018/848 21 artiklan 1 kohdan nojalla valta antaa delegoituja säädöksiä, joilla asetukseen lisätään elintarvike- tai rehukäyttöön tarkoitettuja merisuolaa ja muita suoloja koskevia yksityiskohtaisia tuotantosääntöjä. Päätöksen 2009/427/EY 2 artiklan b alakohdan mukaan asiantuntijaryhmä avustaa komissiota uusien tuotantosääntöjen kehittämisessä.
                  
               
                     (5)
                  
                  
                     Komission avustamiseksi elintarvike- tai rehukäyttöön tarkoitettuja merisuolaa ja muita suoloja koskevien tuotantosääntöjen kehittämisessä olisi päätöksen 2009/427/EY 5 artiklan 2 kohdan mukaisesti perustettava alaryhmä, jolla on asiantuntemusta suolan tuotannosta. Suolantuotannon asiantuntijat olisi sisällytettävä päätöksellä 2017/C 287/03 laadittuun varallaololuetteloon.
                  
               
                     (6)
                  
                  
                     Päätöksen 2009/427/EY 4 artiklan 2 kohdan ja komission avoimuuspolitiikan mukaisesti hakumenettely asiantuntijoille julkaistiin komission asiantuntijaryhmien ja muiden vastaavanlaisten elinten rekisterissä. Hakijoiden toimittamat asiakirjat arvioitiin, ja arvioinnin perusteella neljä suolantuotannon asiantuntijaa valittiin lisättäväksi varallaololuetteloon.
                  
               
                     (7)
                  
                  
                     Valintamenettelyn loppuun saattamiseksi komission olisi lisättävä nämä asiantuntijat varallaololuetteloon,
                  
               ON PÄÄTTÄNYT SEURAAVAA:
         
            1 artikla
            Lisätään komission päätöksen 2017/C 287/03 liitteessä olevan B osan aakkoselliseen luetteloon varallaololuetteloon nimitetyistä asiantuntijoista seuraavat nimet:
            
                         
                     
                     
                        ALDEGUER MORALES Lidia
                     
                  
                         
                     
                     
                        GÖTZFRIED Franz
                     
                  
                         
                     
                     
                        MERLIN Louis
                     
                  
                         
                     
                     
                        SIEBERT Andrea
                     
                  
         
            2 artikla
            Tämä päätös tulee voimaan päivänä, jona se hyväksytään.
         
         
            Tehty Brysselissä 1 päivänä huhtikuuta 2020.
            
               
                  Komission puolesta
               
               Janusz WOJCIECHOWSKI
               
                  Komission jäsen
               
            
         
         
            (1)  EUVL L 139, 5.6.2009, s. 29.
         
            (2)  Komission päätös 2017/C 287/03 luonnonmukaista tuotantoa koskevaa teknistä neuvontaa antavan ryhmän jäsenten nimittämisestä ja varallaololuettelon laatimisesta (EUVL C 287, 31.8.2017, s. 3).
         
            (3)  Neuvoston asetus (EY) N:o 834/2007, annettu 28 päivänä kesäkuuta 2007, luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta (EUVL L 189, 20.7.2007, s. 1).
         
            (4)  Euroopan parlamentin ja neuvoston asetus (EU) 2018/848, annettu 30 päivänä toukokuuta 2018, luonnonmukaisesta tuotannosta ja luonnonmukaisesti tuotettujen tuotteiden merkinnöistä ja neuvoston asetuksen (EY) N:o 834/2007 kumoamisesta (EUVL L 150, 14.6.2018, s. 1).